David Clayton-Thomas

David Clayton-Thomas () er ein kanadisk musikar, songar og låtskrivar, mest kjend som solovokalist i det amerikanske bandet Blood, Sweat & Tears. Clayton-Thomas har blitt innlemma i Canadian Music Hall of Fame og i 2007 vart songen hans «Spinning Wheel» innlemma i Canadian Songwriter's Hall of Fame. I 2010 fekk Clayton-Thomas ei stjerne på Canada's Walk of Fame.

Clayton-Thomas byrja musikkarrieren sin tidleg i 1960-åra og arbeidde på klubbar i Yonge Street i Toronto. Før han flytta til New York City i 1967, var Clayton-Thomas frontmann i dei lokale banda The Shays og The Bossmen, eit av dei første rockebanda med eit element av jazz. Men den verkelege suksessen fekk han først nokre år seinare då han vart med i Blood, Sweat & Tears.

Det første albumet til Clayton-Thomas med bandet, Blood, Sweat & Tears kom ut i desember 1968 og selde ti millionar eskemplar verda over. Albumet låg sju veker på toppen av den amerikanske Billboard-lista og låg inne på lista i 109 veker. Det vann òg prisen for årets album i USA, og Grammyprisen for beste mannlege vokalist. Det inneheldt tre hitsinglar, «You've Made Me So Very Happy», «Spinning Wheel» og «And When I Die», som kvar nådde andreplassen på singellista i USA.

Med Clayton-Thomas som frontmann i bandet, fortsette BS&T med ei rekkje hitalbum, som Blood, Sweat & Tears 3 med Carole King sin «Hi-De-Ho» og Clayton-Thomas sin «Lucretia MacEvil», og Blood, Sweat & Tears 4, som inneheld nok ein Clayton-Thomas-skriven hitsingel, «Go Down Gamblin'» og «Lisa Listen to Me».

I 1972 gav Clayton-Thomas ut det første soloalbumet sitt etter BS&T, berre kalla «David Clayton Thomas». I 1973 kom det andre soloalbumet hans, Tequila Sunrise og i 1974 Harmony Junction. I 1975 kom Thomas attende som frontmann i Blood Sweat & Tears for albuma New City og More Than Ever i 1976. I 1977 gav dei ut Brand New Day, før Thomas i 1978 gav ut eit nytt soloalbum, berre kalla Clayton. I 1980 gav BS&T ut albumet Nuclear Blues med Thomas. I 2004 drog Clayton-Thomas frå New York til Toronto og skipa sitt eige ti mann store band. Sidan då har han turnert og spelt inn fleire album under sitt eige namn. 

Diskografi

Album
 År  Tittel  Plateselskap 1969  David Clayton-Thomas!  Decca 1972  David Clayton-Thomas  Repertoire 1972  Tequila Sunrise  Columbia	 1973  Harmony Junction  RCA 1977  Clayton  ABC Music 1998  Blue Plate Special Stony Plain 1999  Bloodlines DCT 2001  The Christmas Album  Fontana North / Maplecore 2005  Aurora  Justin Time 2006  In Concert: A Musical Biography  Justin Time 2007  The Evergreens  Fontana North / Maplecore 2009  Spectrum  2010  Soul Ballads  Fuel 2013  A Blues for the New World  Antoinette 2015  Combo  Audio & Video Labs, Inc. 2016  Canadiana  Antoinette / Ils / Universal 2018  Mobius  Ils

Singlar
«Walk That Walk», 3. plassen i Canada. 
«Brainwashed», 11. plassen i Canada. 

Kjelder

Denne artikkelen bygger på «David Clayton-Thomas» frå ,  den 10. mai 2020. 
 oppgav desse kjeldene: 
Clayton-Thomas, David (June 2010). Blood, Sweat and Tears. Penguin Canada. 
 Davis, Clive (Desember 1975). Clive: Inside the Record Business. Ballantine Books. 
 LeBlanc, Larry: David Clayton-Thomas (artist biography) <http://davidclaytonthomas.com/>
  (with CD of uniussed music)



Kjelder

Denne artikkelen bygger på «David Clayton-Thomas» frå ,  den 10. mai 2020. 
 oppgav desse kjeldene:

Kategori:Kanadiske gitaristar
Kategori:Kanadiske songarar
Kategori:Canadian Music Hall of Fame
Kategori:Kanadiske rockesongarar
Kategori:Engelske gitaristar
Kategori:Engelske songarar
Kategori:Juno-vinnarar
Kategori:Musikarar frå Toronto
Kategori:Blood, Sweat & Tears-medlemmar
Kategori:Jon and Lee & the Checkmates-medlemmar